Pålægssky og kraftsky består af en fond eller bouillon fra kødprodukter samt gelatine eller husblas. Den kan være tilsat krydder­urter, sherry, svampe og andre gode smagsgivere. Gelatine og husblas fremstilles ved at koge collagenholdigt dyrevæv såsom hud, sener, og knogler og er derfor fulde af collagen. Mængden af collagen i sky varierer selvfølgelig afhængigt af fremstillingen og er nok svær at sætte tal på, men det tæller alt sammen med til at få ekstra collagen for at styrke hud, led, sener og knogler. Der er i øvrigt også collagen i eksempelvis fiskeoliekapsler, som består af gelatine.